Қайрат Қожамжаров Ұлттық қорғаныс университетінде болды
DATE: 13:33, 20 Наурыз 2022 | GMT +5
TITLE: Қайрат Қожамжаров Ұлттық қорғаныс университетінде болды
URL: https://kaz.inform.kz/news/kayrat-kozhamzharov-ulttyk-korganys-universitetinde-boldy_a3913647/
META: DATE: 13:33, 20 Наурыз 2022 | GMT +5
TOTAL WORDS: 175
AUTHOR(S):
TEXT: Сапар барысында университеттің профессор-оқытушылар құрамымен, докторанттар және магистранттармен, сондай-ақ Қорғаныс министрлігінің, университеттің және Әскери-ғарыш бағдарламалар орталығының басшылығымен кездесу болды. Сенатор өз сөзінде Мемлекет басшысының Жолдауындағы бірнеше өзекті бастамаларды атап өтті. Кездесуде университеттің инфрақұрылым нысандарының құрылысындағы өзекті мәселелер қозғалды, мемлекеттік тілдегі әскери-ғылыми оқу әдебиетінің жоқтығы, университеттің зертханалары мен кафедраларын заманауи компьютерлік техникамен заманауи бағдарламалық өнімдермен уақтылы қамтамасыз ету мәселелері, сондай-ақ материалдық-техникалық жарақтандыру мен оқу процесінің басқа да мәселелері атап өтілді. «Әскери кадрларды даярлау жөніндегі қазіргі заманғы жүйенің икемді және тиімді болуы, бүгінгі заманғы қауіп-қатерге жауап беретін, әскери өнерді дамыту үрдістері мен жаңа кезеңдегі соғыс түрлерін болжай алатын болуы тиіс», - деп атап өтті сенатор. Сенатор әскери қызметшілердің қызметін заңнамалық қамтамасыз ету, жалпы әскери қызмет, тұрғын үй қатынастары мәселелеріне, сондай-ақ арнайы операциялар мен төтенше жағдайлар кезінде құқық қорғау және арнайы органдардың лауазымды адамдарының іс-қимылдарын заңнамалық деңгейде бекіту қажеттігіне тоқталды. Кездесуде сондай-ақ заңнамадағы жаңалықтар, атап айтқанда Сенатта қаралған «Әскери қызмет және әскери қызметшілердің мәртебесі туралы» ҚР Заңына енгізілетін өзгерістердің негізгі ережелері туралы пікір алмасылды. Қайрат Қожамжаров кездесу соңында университеттің барлық профессорлық-оқытушылық құрамына ғылыми қызметтерінің табысты болуына тілектестін білдірді
